Нікульск

Нікульск — возера ў Браслаўскім раёне Віцебскай вобласці, за 22 км на паўночны ўсход ад горада Браслаў, за 3 км на ўсход ад хутара Дзяргова, сярод ляснога масіву Друйская дача, у басейне ракі Друйка. Належыць да Абабіцкай групы азёр і знаходзіцца на тэрыторыі Нацыянальнага парка «Браслаўскія азёры». Плошча паверхні 0,02 км². Даўжыня 0,3 км, найбольшая шырыня 0,12 км. Даўжыня берагавой лініі 0,75 км. Схілы катлавіны на паўднёвым усходзе, паўднёвым захадзе і захадзе стромкія, вышынёй 10 м, на поўначы і поўдні забалочаныя. Выцякае ручай у возера Берца. Літаратура Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — 415 с. — 10 000 экз. — ISBN 5-85700-133-1. Республика Беларусь. Витебская область. Браславский район: карта. Браслав: план. Видзы: план / Ред. И.И. Шилай.. — Минск: РУП «Белкартография», 2013. — 3 000 экз. Спасылкі Агульная характарыстыка азёр Віцебскай вобласці / Даведнік «Водныя аб’екты Рэспублікі Беларусь» Архівавана 17 мая 2017. Морфаметрычныя параметры азёр Віцебскай вобласці / Даведнік «Водныя аб’екты Рэспублікі Беларусь» Архівавана 6 сакавіка 2016.